KISKŐRÖS VÁROS POLGÁRMESTERE

ELŐTERJESZTÉS

(a Képviselő-testület 2013. június 10-i rendkívüli ülésére)

TÁRGY: Pályázat benyújtása az európai mezőgazdasági vidékfejlesztési stratégiák leader fejezetének végrehajtásához 2013-ban nyújtandó támogatások részletes feltételeiről szóló 35/2013. (V.22.) Vm rendelet alapján igényelt támogatás elnyerésére
Kiskőrös Város életében a hagyományőrzés, a kulturális programok szervezése, a rendezvények színvonalas lebonyolítása mindig is kiemelkedően fontos tényező volt. 

Az Európai Mezőgazdasági Vidékfejlesztési Alapból a Helyi Vidékfejlesztési Stratégiák LEADER fejezetének végrehajtásához 2013-ban nyújtandó támogatások részletes feltételeiről szóló 35/2013. (V.22.) VM rendelet (továbbiakban: rendelet) alapján pályázat benyújtására van lehetőség. A rendelet célja vissza nem térítendő támogatás nyújtása, olyan közösségi tér kialakítására, kiépítésére, amely a település életében jelentős szociális és társadalmi szerepet tölt be, valamint ezen célok megvalósításához szükséges eszközök beszerzésére. 

Városunk érdeke, hogy a fent nevezett rendezvényeket magas színvonalon, megfelelő körülmények között, az itt élő lakossághoz közel kerüljenek lebonyolításra. Ezen igény megvalósításához nyújt segítséget egy rendezvénysátor és 20 sörpad garnitúra beszerzése, melyre jelen pályázat keretében nyílik lehetőség. A sátor nagysága 400 m2, az elnyerhető támogatás összege a nettó költségek 100%-a, tehát a sátor vonatkozásában ez nettó …………,-Ft., a sörpad garnitúra esetében nettó 498.000,-Ft, tehát a két tétel összesen ………....,-Ft. Az Áfa tartalmak, és a közbeszerzés költsége önrészként fizetendők, tehát ez a sátor esetében ……..,-Ft-ot, a sörpad garnitúra esetében 134.460,-Ft-ot, a közbeszerzés esetében ez 380.000,-Ft-ot jelent, tehát  mindösszesen        ,-Ft.

Tekintettel arra, hogy Kiskőrös vonatkozásában külterületen megvalósuló fejlesztést támogat a rendelet, a rendezvénysátor és a sörpad garnitúra elhelyezése a soltvadkerti 2786 hrsz-ú ingatlanon valósul meg. Az ingatlan tulajdonosa 5 év ingyenes használatot biztosít önkormányzatunk számára, a használatra vonatkozó feltételek külön megállapodás keretében kerülnek rögzítésre. 

A pályázat vissza nem térítendő támogatás formájában biztosít fedezetet az eszközbeszerzésre. A támogatás intenzitása a beszerzési költség nettó összegének 100%-a, az igénybe vehető támogatás mértéke minimum 2.500.000,-Ft, maximum 20.000.000,-Ft. A pályázat benyújtására 2013. június 17. és 2013. augusztus 31. közötti időszakban van lehetőség.
2011-ben a 76/2011. (VII.29.)VM rendelet alapján szintén lehetőség nyílt rendezvény sátor beszerzésére pályázatot benyújtani, akkor a Képviselő- testület a 95/2011. számú határozatával támogatta a pályázat benyújtását, és megállapodás megkötését az ingyenes elhelyezésre vonatkozóan. A pályázatot elbíráló szerv nem támogatta a projektet, adminisztrációs hiba következtében. Ennek alapján a határozat illetve az ingyenes elhelyezésre vonatkozó megállapodás érvénytelen.

A fentiek alapján javaslom, hogy a Képviselő-testület a „Közösségi rendezvények külterületi feltételeinek biztosítása” című fejlesztés megvalósítása érdekében az Európai Mezőgazdasági Vidékfejlesztési Alapból a Helyi Vidékfejlesztési Stratégiák LEADER fejezetének végrehajtásához 2013-ban benyújtható támogatások részletes feltételeiről szóló 35/2013. (V.22.) VM rendelet alapján nyújtsa be pályázatát és a határozat- tervezet szerint döntsön.

Kiskőrös, 2013. június 07.


Domonyi László sk.


polgármester

HATÁROZAT-TERVEZET

1. A Képviselő-testület egyetért a „Közösségi rendezvények külterületi feltételeinek biztosítása” megnevezésű pályázat benyújtásával, és a …………………….,-Ft + ÁFA összköltségű beruházás megvalósításával, amelynek fedezetére pályázatot nyújt be az Európai Mezőgazdasági Vidékfejlesztési Alapból a Helyi Vidékfejlesztési Stratégiák LEADER fejezetének végrehajtásához 2013-ban nyújtandó támogatások részletes feltételeiről szóló 35/2013. (V.22.) VM rendelet alapján.

2.
A Képviselő-testület saját forrásként a beruházás ÁFA összegét és a közbeszerzés költségét, amelyek összesen ………….,- Ft, Kiskőrös Város Önkormányzatának 2013. évi költségvetése terhére biztosítja.


A Képviselő-testület a fennmaradó nettó …………….,- Ft költség fedezetére pályázatot nyújt be az Európai Mezőgazdasági Vidékfejlesztési Alapból a Helyi Vidékfejlesztési Stratégiák LEADER fejezetének végrehajtásához 2013-ban nyújtandó támogatások részletes feltételeiről szóló 35/2013. (V.22.) VM rendelet alapján kiírt pályázat elnyerésére.

3.
A Képviselő-testület felkéri a polgármestert, hogy a költségvetési rendelet soron következő módosítását - a fentiek figyelembevételével - terjessze elő.

4. A Képviselő-testület felhatalmazza a polgármestert, hogy a pályázattal kapcsolatos szükséges intézkedéseket megtegye és a rendezvénysátor és a sörpad garnitúra ingyenes elhelyezésére vonatkozó megállapodást a 6230 Soltvadkert, Jácint u. 53-55. (2786 hrsz-ú) alatti ingatlan tulajdonosával megkösse.

5. A Képviselő- testület a 95/2011. sz. Képviselő- testületi határozat visszavonja, és az ingyenes elhelyezésre vonatkozó megállapodást közös megegyezéssel felbontja.

Felelős: 
Polgármester

Határidő:
2013. június 17.  (a pályázat benyújtásának határideje)

